Lav et referat af nedenstående tekst:

Tekst:
- Jeg forstår simpelthen ikke, hvad folk skal bruge alt det flødeskum til! Sådan lyder det fra mangeårige butikschef for Netto på Vesterbro i Aalborg, Henrik Klujeff, der har brugt de seneste par måneder på at forberede butikken til Aalborg Karneval. Den ligger nemlig midt i orkanens øje, når omkring 90.000 mennesker fester i gaderne på lørdag. - Vi ligger jo lige på ruten, også når folk skal hjem igen. Og vi lukker jo først til midnat, så der er virkelig gang i den, siger Henrik Klujeff. Og særligt én vare er efterspurgt. - Flødeskum på dåse. Af en eller anden grund er det et hit. - Men vi fylder også ekstraordinært meget op med frysepizzaer, sandwich og pølsehorn. Så det er ikke bare Breezers, Mokai og øl, det kræver, siger Henrik Klujeff, der har noteret sig de udsolgte varer ved sidste års karneval for at sikre, at der i år er nok til alle. Stjæler kurve og vogne En anden ting, der også er eftertragtet i butikken, er de rullende Netto-butikskurve, kunderne har deres varer i. Selvom der er vagter på til at holde øje i butikken både fredag og lørdag, så ryger der altid en del af dem i karnevalsdagene. - Kurvene er nemme at skille sig af med og nemme at have med, siger butikschefen. Hvor mange forventer du at miste i år? - Maks tyve. Når man ved, hvad antallet har været førhen, er det faktisk ikke så mange. Og tænker man på, at det er 0,1 procent af det samlede antal kunder, der snupper en kurv, så er det jo ikke så galt, siger Henrik Klujeff og fortsætter: - Men det er stadig træls, for det betyder, at jeg har færre kurve til dem, der handler her efter karnevalet. Graviditetstests i høj kurs Udover flødeskum og andre madvarer, har  Henrik Klujeff også fyldt godt op med kondomer og lightere - og en særlig vare til hylderne efter folkefesten: - I Uge 22 bliver der solgt lidt flere graviditetstests end på en normal uge. Du kan følge Aalborg Karneval live lørdag på tv2nord.dk fra klokken 10 til 13. Vi sender også live på Tiktok og Facebook fra festlighederne.

Referat:
Folkefesten under Aalborg Karneval løber af stablen lørdag. Og det kræver helt særlige forberedelser i den lokale Netto.